ANTONI CÀNAVES FORMARÀ PART DEL GABINET DE PRESIDÈNCIA - Punt Informatiu
Inici Actualitat ANTONI CÀNAVES FORMARÀ PART DEL GABINET ...
ANTONI CÀNAVES FORMARÀ PART DEL GABINET DE PRESIDÈNCIA
El socialista pollencí, Antoni Cànaves, formarà part del Gabinet de Presidència del Govern de les illes Balears, concretament serà cap de servei de coordinació de projectes i estratègia política.
Després de comunicar-ho als seus companys de partit, avui mateix, ha formalitzat l’acceptació del càrrec que té intenció de compaginar amb el de regidor a l’ajuntament de Pollença, per Junts Avançam, actualment a l’oposició.
Antoni Cànaves és Mestre d’escola, tasca que ha compaginat amb la política municipal des de la legislatura que s’inicià el 2011 com a regidor del Partit Socialista Obrer Espanyol (PSOE), aleshores a l’oposició. Va ser la passada legislatura i, amb la coalició progressista Junts Avançam, quan Antoni Cànaves va assumir responsabilitat de govern, primer com a delegat d’Educació i Esports, i, posteriorment, assumint també les àrees de Turisme i Fires, esdevenint un dels pesos forts de l’anterior equip de govern pollencí.
ÈXIT DELS TORNEJOS DE PÀDEL, RUGBI I VOLEI DE LES FESTES DE LA MARE DE DÉU DEL CARME
Article anteriorEL PROGRAMA DE LA PATRONA DE POLLENÇA 2019
Pròxim articleCARTELL DE LUXE PER A UN FESTIVAL AMB RECUPERAT PRESTIGI